L 93/84
BG
Официален вестник на Европейския съюз
31.3.2023 г.
РЕГЛАМЕНТ ЗА ИЗПЪЛНЕНИЕ (ЕС) 2023/711 НА КОМИСИЯТА от 30 март 2023 година за приемане на искане за статут на нов производител износител във връзка с окончателните антидъмпингови мерки, наложени върху вноса на керамични съдове и прибори за сервиране или за кухня с произход от Китайската народна република, и за изменение на Регламент за изпълнение (ЕС) 2019/1198
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), като взе предвид Регламент за изпълнение (ЕС) 2019/1198 на Комисията от 12 юли 2019 г. за налагане на окончателно антидъмпингово мито върху вноса на керамични съдове и прибори за сервиране или за кухня с произход от Китайската народна република (2), и по-специално член 2 от него, като има предвид, че:
А.
ДЕЙСТВАЩИ МЕРКИ
(1)
На 13 май 2013 г. със своя Регламент за изпълнение (ЕС) № 412/2013 („първоначалния регламент“) (3) Съветът наложи окончателно антидъмпингово мито върху вноса в Съюза на керамични съдове и прибори за сервиране или за кухня с произход от Китайската народна република („разглеждания продукт“).
(2)
След преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 („основния регламент“), на 12 юли 2019 г. Комисията удължи срока на действие на въведените с първоначалния регламент мерки с още пет години с Регламент за изпълнение (ЕС) 2019/1198.
(3)
След като извърши разследване за заобикаляне на мерките в съответствие с член 13, параграф 3 от основния регламент, на 28 ноември 2019 г. Комисията измени Регламент за изпълнение (ЕС) 2019/1198 със своя Регламент за изпълнение (ЕС) 2019/2131 (4).
(4)
При първоначалното разследване беше изготвена извадка с оглед на разследването на производителите износители в Китайската народна република (КНР) съгласно член 17 от Регламент (ЕС) 2016/1036.
(5)
Комисията наложи индивидуални ставки на антидъмпинговото мито в размер от 13,1 % до 18,3 % върху вноса на керамични съдове и прибори за сервиране или за кухня за включените в извадката производители износители от КНР.
На оказалите съдействие производители износители, които не бяха включени в извадката, беше наложена митническа ставка от 17,9 %.
Невключените в извадката оказали съдействие производители износители са изброени в приложение I към Регламент за изпълнение (ЕС) 2019/1198, изменен с Регламент за изпълнение (ЕС) 2019/2131.
Също така в национален мащаб беше наложена митническа ставка в размер на 36,1 % върху вноса на керамични съдове и прибори за сервиране или за кухня от дружества в КНР, които не са заявили интереса си или не са оказали съдействие при разследването.
(1) ОВ L 176, 30.6.2016 г., стр. 21.
(2) ОВ L 189, 15.7.2019 г., стр. 8.
(3) Регламент за изпълнение (ЕС) No 412/2013 на Съвета от 13 май 2013 г. за налагане на окончателно антидъмпингово мито и окончателно събиране на временното мито, наложено върху вноса на керамични съдове и прибори за сервиране или за кухня с произход от Китайската народна република (ОВ L 131, 15.5.2013 г., стр. 1).
(4) Регламент за изпълнение (ЕС) 2019/2131 на Комисията от 28 ноември 2019 г. за изменение на Регламент за изпълнение (ЕС) 2019/1198 за налагане на окончателно антидъмпингово мито върху вноса на керамични съдове и прибори за сервиране или за кухня с произход от Китайската народна република след провеждане на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета (ОВ L 321, 12.12.2019 г., стр. 139).